Εργασία με προεκτάσεις

Στη Χημεία η ενεργός οξύτητα pH είναι ένας τρόπος έκφρασης της συγκέντρωσης των ιόντων υδρογόνου (H+) σε ένα υδατικό διάλυμα. Οι τιμές της κλίμακας pH κυμαίνονται από 0 έως 14. Το pH μετρά την οξύτητα ή την αλκαλικότητα. Υγρά με χαμηλές τιμές pH (0−6) ονομάζονται όξινα. Υγρά με υψηλές τιμές pH (8−14) ονομάζονται αλκαλικά.

Η συγκέντρωση ιόντων υδρογόνου σε ορισμένα υγρά είναι η ακόλουθη: χυμός λεμονιού: [Η+]=0.01, αυγό: [Η+]=0.00000001, αποσταγμένο νερό: [Η+]=0.0000001, υδατική αμμωνία: [Η+]=0.00000000001, τοματοπολτός: [Η+]=0.0001 και υδροχλωρικό οξύ: [Η+]=1.

Όταν έχουμε συγκέντρωση ιόντων υδρογόνου με τη μορφή δύναμης του 10, μπορούμε να υπολογίσουμε το pH, απλώς κοιτώντας τη δύναμη του 10.
Ας δούμε μερικά παραδείγματα:

1. Χυμός λεμονιού: [H+]=0,01 mol/lt
Αρχικά, μπορούμε να γράψουμε τη συγκέντρωση [H+] ως δύναμη του 10:
0,01=10−2 mol/lt, οπότε: pH=−(−2)=2
Άρα, το pH του χυμού λεμονιού είναι 2 και είναι όξινο (pH < 7).

2. Αυγό: [H+]=0,00000001 mol/ lt
Αυτό μπορούμε να το γράψουμε ως:
0,00000001=10−8 mol/lt, οπότε pH=−(−8)=8
Άρα, το pH του αυγού είναι 8 και είναι αλκαλικό (pH > 7).

3. Αποσταγμένο νερό: [H+]=0,0000001 mol/ lt
Αυτό είναι:
0,0000001=10−7 mol/ lt, το pH είναι: pH=−(−7)=7
Άρα, το pH του αποσταγμένου νερού είναι 7 και είναι ουδέτερο (pH = 7).

- Όξινα υγρά έχουν pH < 7 (π.χ. χυμός λεμονιού, τοματοπολτός, υδροχλωρικό οξύ).
- Ουδέτερα υγρά έχουν pH = 7 (π.χ. αποσταγμένο νερό).
- Αλκαλικά υγρά έχουν pH > 7 (π.χ. αυγό, υδατική αμμωνία).

Αυτή η μέθοδος για τον υπολογισμό του pH βασίζεται στη χρήση δυνάμεων του 10.

Ερωτήσεις:

1. Να βρείτε το pH κάθε υγρού και να το χαρακτηρίσετε ως όξινο, ουδέτερο ή αλκαλικό. Πότε ένα υγρό είναι όξινο, ουδέτερο ή αλκαλικό;
2. Ορισμένοι ειδικοί εισηγούνται ότι η αλκαλική δίαιτα μεταβάλλοντας την οξύτητα ή την αλκαλικότητα μπορεί να φέρει την ισορροπία του pH στο σώμα και να έχει ευεργετικές συνέπειες στην υγεία των ανθρώπων. Να αναζητήσετε πληροφορίες για το θέμα. Ποια είναι τα πλεονεκτήματα και μειονεκτήματα της αλκαλικής δίαιτας. Να τεκμηριώσετε τη θέση σας.

Βιβλιογραφία

- Schwalfenberg, G. K. (2012). The alkaline diet: is there evidence that an alkaline pH diet benefits health? Journal of environmental and public health, 2012(1), 727630.
- Vasey, C. (2006). The Acid-alkaline Diet for Optimum Health: Restore Your Health by Creating PH Balance in Your Diet. Inner Traditions/Bear & Co.

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών